මෙලෙස වංචා කෙරුණු රුපියල් 46,860,672,00කට අධික මුදල සම්බන්ධයෙන් කෝප් කමිටුවට  වාර්තාවක් ඉදිරිපත් කරන ලෙසත් ක්‍රීඩා අමාත්‍යාංශ ලේකම්වරයාට දැනුම් දුන්නා.මීට අමතරව පාපන්දු සම්මේලනය මගින්  ක්‍රීඩා තරගාවලි,සම්මන්ත්‍රණ ආදිය පැවැත්වීම සඳහා තරඟ සංවිධායකයින්ට ලබාදී තිබු පියවා නොතිබුණු අත්තිකාරම් මුදල් වල එකතුව 2018 වර්ෂයේ රුපියල් 2,252,067,00ක් ලෙසත් 2019 වර්ෂයේ රුපියල් 1,465,997,00ක් බවත් මෙහිදී අනාවරණය වුණා.මේ මුදල් වහාම අයකර ගැනීමට කටයුතු කරන ලෙස කෝප් කමිටු සභාපතිවරයා පාපන්දු සම්මේලන සභාපතිවරයාට දැනුම් දුන්නා.එමෙන්ම පාපන්දු සම්මේලන නිලධාරීන්ගේ දූර කාලය වසර එකේ සිට වසර 4 දක්වා  වැඩි කිරීමට ඇති ඉඩකඩ සොයා බලන ලෙසත් කෝප් කමිටු සභාපතිවරයා මෙහිදී  දන්වා සිටියා.පාපන්දු සම්මේලන විධායක සභාවට ඡන්දයෙන් සාමාජිකයින් දහදෙනකු පත් කෙරෙන විට සභාපතිවරයාට තවත් සාමාජිකයින් 18 දෙනකු පත් කිරීමට ඇති ඉඩකඩ පිළිබඳව මෙහිදී බරපතළ ලෙස ප්‍රශ්න කෙරුණ.කෝප් කමිටු සභාපති මහාචාර්ය චරිත හේරත් පෙන්වා දුන්නේ මේ හරහා ක්‍රීඩා සමාජවල ඡන්ද අයිතියට බරපතළ ලෙස හානි පැමිණෙන බවයි.මෙම තත්ත්වය නිවැරදි කිරීමට වහාම පියවර ගත යුතු බව පෙන්වා දුන් කෝප් කමිටු සභාපතිවරයා ඒ හරහා පාපන්දු සම්මේලන සාමාජිකයින්ගේ අයිතීන් තහවුරු කිරීමට කටයුතු කරන ලෙසත් දන්වා සිටියා.